Lysotsyymi

pienoiskuva|Metyleenisinisellä värjättyjä lysotsyymikiteitä.
Lysotsyymi on muun muassa kyynelnesteessä, syljessä, hiessä sekä nenän että suolen limakalvoissa esiintyvä entsyymi, joka pystyy hajottamaan prokaryoottien solukalvossa olevia polysakkarideja (peptidoglykaani ja kitodekstriini). Lysotsyymiä tutkittiin aikanaan sen antiseptisten ominaisuuksien vuoksi, mutta spesifiset antibiootit korvasivat sen tässä suhteessa.Amyes, Sebastian G. B: Magic bullets, lost horizons : the rise and fall of antibiotics. Lontoo, Taylor & Francis, 2001.  
Lysotsyymin bakteereja tuhoava vaikutus erityisesti grampositiivisiin bakteereihin perustuu bakteerin soluseinämän peptidoglykaanikerroksen sidosten pilkkomiseen, jonka seurauksena bakteerisolun osmoottinen tasapaino häiriintyy ja se siten mahdollistaa myös muiden entsyymien tunkeutumisen tuhoamaan bakteerin. Gramnegatiivisiin bakteereihin lysotsyymi tehoaa heikosti, sillä entsyymi ei pysty läpäisemään lipopolysakkaridikerrosta, joka peittää näiden bakteerien ulkokalvoa.
Lysotsyymiä erittyy esimerkiksi silmän pääkyynelrauhasesta että lisäkyynelrauhasista. Lysotsyymin pitoisuus terveen ihmisen kyynelnesteessä on lähes 2 mg/ml eli 20–40 % kyynelnesteen proteiinien kokonaismäärästä.Valtteri V. Aho, Timo J. Nevalainen ja K. Matti Saari: Kyynelnesteen antimikrobiset proteiinit, Lääketieteellinen Aikakauskirja Duodecim, 2004;120(13):1569-73

Lysotsyymin entsyyminumero on EC 3.2.1.17 ja CAS-numero 9001-63-2 sekä elintarvikkeissa käytettäessä aineen E-koodi on E 1105. Lysotsyymiä voidaan valmistaa kananmunanvalkuaisista ja sitä voidaan käyttää kypsytettyihin juustoihin ja eräisiin alkoholijuomiin. Lysotsyymillä ei ole elintarvikkeissa määritelty hyväksyttävää päivittäistä enimmäissaantia (ADI).Ruokavirasto: E1105 - Lysotsyymi

 Lähteet 

 Aiheesta muualla 
Terveyskirjasto: Lysotsyymi
TYKS: Tutkimusohjekirja: Lysotsyymi, seerumista (Yleistä-osio sisältää tietoa Lysotsyymistä)
(KEGG): Enzyme, lysozyme EC 3.2.1.17 
Brenda: EC 3.2.1.17 - lysozyme 

Luokka:Hydrolaasit